Ilmajoki-lehti

Ilmajoki-lehti on vuonna 1956 perustettu Ilmajoella keskiviikkoisin ilmestyvä sitoutumaton paikallislehti. Lehden levikkialue on Ilmajoki. Lehden päätoimittajana toimi Terhi Pirilä-Porvali toukokuun 2020 loppuunOikaisuja, Helsingin Sanomat 18.6.2020 A 18. 

Vuoden 2007 maaliskuun lopulla lehden levikki oli 5 041 kappaletta, vuoden 2015 maaliskuun lopulla 4 466 kappalettaIlmajoki-lehti , Media Audit Finland. Viitattu 21.6.2019.. Julkaisuyhtiön toimitusjohtaja on Jussi Äärynen. Lehteä kustantaa Ilmajoki-lehti OyLehden sivun ylälaidassa lukee "Ilmajoki-Lehti Oy", viitattu 24.2.2020 ja painaminen tapahtuu I-Print Oy:n painossa Seinäjoella. Ilmajoki-lehti on Sanomalehtien Liiton jäsen.

 Historia 
Lehti syntyi vuonna 1956, kun Vilho Syrjän ja kunnanlääkäri Niilo Koskiniemen vuonna 1929 perustama kunnallinen uutis- ja tiedotuslehti Ilmajoki sekä Kauko J. Koiviston ja Viljo Iisakki Äärysen vuonna 1952 perustama Ilmajoen Sanomat yhdistyivät. Ilmajokea oli ladottu, painettu ja postitettu ensin Vaasassa ja sitten Seinäjoella Vaasa- ja Ilkka-päivälehtien painoissa, mutta uutta Ilmajoki-lehteä toimitettiin ja painettiin Äärysen kauppaliikkeen kellarissa vuoteen 1978 asti, jolloin muutettiin isompiin tiloihin Siltalan teollisuusalueelle.

Uuden lehden ensimmäiseksi päätoimittajaksi nimitettiin maanviljelijä-kirjailija Paavo Fossi, joka oli päätoimittanut Ilmajoen Sanomia vuodesta 1953. Ilmajoki-lehdessä vaikutti samoihin aikoihin toimittaja-kirjailija Lauri Pakkala monessa eri tehtävässä. Fossi päätoimitti Ilmajoki-lehteä vuoteen 1967, ja sitten vuoteen 1973 saakka kirjapaino Il-Mon omistaja Viljo Äärynen. Vuonna 1974 päätoimittajaksi nimitettiin tämän 27-vuotias miniä Liisa Äärynen, joka oli tehnyt lehteä yhdessä Viljon kanssa jo joitakin vuosia. Vuonna 2016 Liisa Äärynen siirtyi 42 vuotta jatkuneesta päätoimittajan tehtävästä Ilmajoki-lehti Oy:n hallituksen puheenjohtajaksiPäättäjätiedot, vastuuhenkilöt, Ilmajoki-lehti, Finder.fi, viitattu 14.6.2020.

 Päätoimittajan painostus ja irtisanoutuminen 
Lokakuussa 2018 päätoimittajaksi nimitetty, maaliskuusta 2020 lomautettuna ollut Terhi Pirilä-Porvali irtisanoutui 1. kesäkuuta 2020 alkaen. Hän sanoo, että Ilmajoki-lehden hallitus painosti häntä ja hänet lomautettiin kriittisen jutun jälkeen. Hän ei taipunut painostukseen olla julkaisematta uutista. Kysymys on maaliskuisesta uutisessa, jossa kerrottiin Espanjassa lomailleen kunnanvaltuutetun Timo Tuurin osallistumisesta valtuuston kokoukseen karanteeniajasta välittämättä. Tuuri ja kunnanjohtaja Seppo Pirttikoski olivat vaatineet, ettei juttua julkaista. Pirilä-Porvalin mukaan Tuuri oli uhannut lopettaa yrityksensä ilmoittelun lehdessä, jos juttu julkaistaanKaius Niemi: Paikallisesta uutisesta nousi tärkeä media-aihe. Helsingin Sanomat 18.6.2020 s. A 5. Jutun julkaisua seuraavana päivänä Pirilä-Porvali lomautettiin. 

Julkisen sanan neuvosto otti asiaan kantaa ja piti uutista erittäin merkittävänä yleisön tiedonsaannin kannalta. Kunnanjohtaja Pirttikoski vähätteli tapausta, hänen mielestään asiasta on "tehty suurempi asia, kuin mitä se onkaan". Julkaisuyhtiön hallitus myönsi toimineensa väärin ja pahoitteli sitä.Ilmajoki-lehden hallitus myöntää puuttuneensa toimituksen päätösvaltaan ja pyytää anteeksi Yle, uutiset, 18.6.2020, viitattu 18.6.2020 Marraskuussa 2020 Pirilä-Porvali sai Paikallislehtien päätoimittajayhdistyksen journalistipalkinnon. Päätoimittajayhdistys perusteli palkintoa sillä, ettei  Pirilä-Porvali taipunut painostusyrityksiin. Maaliskuussa 2021 Pirilä-Porvalin ratkaisu palkittiin valtakunnallisessa Suuri journalistipalkinto -gaalassa vuoden journalistisena tekona.

 Päätoimittajat 
Ilmajoki (1929-1955)
 Vilho Syrjä (1930-1953 vastaava toimittaja)

 Ilmajoen Sanomat (1952-1955)
 Kauko J. Koivisto (1952)
 Paavo Fossi (1953-1955)

 Ilmajoki-lehti (1956-)
 Paavo Fossi (1956-1968)  
 Viljo Äärynen (1968-1973)
 Liisa Äärynen (1974-2015)
 Jussi Uusimäki (2015-2018)
 Terhi Pirilä-Porvali (2019-2020)
 Jussi Äärynen (2020–)

 Lähteet 

 Aiheesta muualla 
Ilmajoki-lehti

Luokka:Ilmajoen kulttuuri
Luokka:Suomalaiset paikallislehdet